Oficiālais Vēstnesis L 167 , 24/06/1981 Lpp. 0031 - 0038

Speciālizdevums somu valodā: Nodaļa 15 Sējums 3 Lpp. 0119

Speciālizdevums spāņu valodā: Nodaļa 15 Sējums 3 Lpp. 0031

Speciālizdevums zviedru valodā: Nodaļa 15 Sējums 3 Lpp. 0119

Speciālizdevums portugāļu valodā Nodaļa 15 Sējums 3 Lpp. 0031



Komisijas Lēmums (1981. gada 11. maijs), ar ko nosaka kritērijus, saskaņā ar kuriem dalībvalstis sniedz Komisijai informāciju attiecībā uz ķīmisko vielu sarakstu (81/437/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Direktīvu 67/548/EEK (1967. gada 27. jūnijs) par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu [1], kurā jaunākie grozījumi izdarīti ar Eiropas Parlamenta un Padomes Direktīvu 79/831/EEK [2], un jo īpaši tās 13. panta 3. punktu, tā kā Direktīvas 67/548/EEK 13. panta 1. punktā paredzēts, ka tiks sagatavots saraksts, kur uzskaitītas vielas, kas Kopienas tirgū ir 1981. gada 18. septembrī; tā kā Komisijai, sagatavojot šo sarakstu, ir jāņem vērā minētās direktīvas 1. panta 4. un 8. punkts; tā kā ar laiku un izdevumiem saistītu apsvērumu dēļ šā saraksta izstrādāšanā ir jāizmanto jaukta metode, kas pamatojas uz pamatsarakstu, kuru papildina ražotāju vai importētāju deklarācijas, kas norāda uz Kopienas tirgū esošām vielām, kas nav iekļautas pamatsarakstā; tā kā pamatsarakstu, ko Komisija sagatavojusi, ņemot vērā atzinumu, kuru sniegusi Komiteja direktīvu pielāgošanai tehnikas attīstībai, sagatavo pēc pieejamajiem datiem, kas ļauj pamatoti un objektīvi pieņemt, ka pamatsarakstā norādītās vielas ir Kopienas tirgū; tā kā ir jāparedz noteikumi, kas ļautu ieviest procedūru, pēc kuras deklarējamas vielas, kas dalībvalstu kompetentajām iestādēm ir jāiekļauj attiecīgajā sarakstā, un tādai deklarēšanai jābūt spēkā Kopienas tirgū; tā kā cita starpā ir jāparedz arī tas, ka noteikumi, kuri attiecas uz deklarēšanas procedūru, un grafiks, kas ir jāievēro, ir jāpieņem Kopienas līmenī; tā kā šajā direktīvā paredzētie pasākumi ir saskaņā ar atzinumu, ko sniegusi Komiteja to direktīvu pielāgošanai tehnikas attīstībai, kuras attiecas uz tehnisko šķēršļu novēršanu bīstamo vielu un preparātu tirdzniecībā, IR PIEŅĒMUSI ŠO LĒMUMU. 1. pants Lai Komisija varētu sagatavot Direktīvas 67/548/EEK 13. pantā paredzēto sarakstu, dalībvalstis veic visus vajadzīgos pasākumus, lai nodrošinātu, ka posmi un procedūras, kas izklāstītas 2. un 3. pantā un pielikumā tiktu pareizi ievērotas. 2. pants 1. Kopienas tirgū uz 1981. gada 18. septembri esošo ķīmisko vielu sarakstu, še turpmāk "EINECS" (European Inventory of Existing Commercial Chemical Substances), sagatavo saskaņā ar pielikuma I iedaļā izklāstītajiem noteikumiem. 2. EINECS ietver pamatsarakstu, še turpmāk "ECOIN" (European Core Inventory), ko Komisija sagatavo pēc tās rīcībā esošajiem datiem, un vielas, par ko dalībvalstis paziņojušas Komisijai, izmantojot turpmākas deklarācijas, saskaņā ar pielikuma II iedaļā izklāstītajiem noteikumiem. 3. pants Dalībvalstis veic vajadzīgos pasākumus, lai īstenotu un koordinētu darbu, kas saistīts ar EINECS saraksta sagatavošanu. Šajā nolūkā Komisija norāda kontaktpunktu. Tajā pašā nolūkā dalībvalstis var norādīt valstu kontaktpunktus. Dalībvalstis pirms 1981. gada 30. jūnija nosūta Komisijai adreses, uz kurām jāsūta deklarāciju veidlapas. Komisija adreses publicē Eiropas Kopienu Oficiālajā Vēstnesī. 4. pants Šajā lēmumā izmanto Direktīvas 67/548/EEK 2. panta definīcijas jēdzieniem "vielas", "preparāts", "laišana tirgū". 5. pants Šis lēmums ir adresēts dalībvalstīm. Briselē, 1981. gada 11. maijā Komisijas vārdā — Komisijas loceklis Karl-Heinz Narjes [1] OV L 196, 16.8.1967., 1. lpp. [2] OV L 259, 15.9.1979., 10. lpp. -------------------------------------------------- PIELIKUMS I. EINECS SARAKSTA GATAVOŠANAS PROCEDŪRA Procedūra aptver šādus posmus. Pirmais posms - Komisija, pamatojoties uz esošajiem ķīmisko vielu sarakstiem sagatavo ECOIN pamatsarakstu. - Lai ECOIN pamatsarakstu varētu vieglāk saprast, Komisija sagatavo paskaidrojošu dokumentu, kurā ir: - indekss, kas satur ar CAS reģistrācijas numuriem identificētu vielu nomenklatūru, - alfabētisks indekss, kas satur ar CAS reģistrācijas numuriem identificētu vielu nomenklatūru, - ECOIN pamatsarakstā esošo vielu molekulformulu indekss. - Lai palīdzētu deklarāciju iesniedzējiem otrajā posmā, Komisija sagatavo darba dokumentu ar nosaukumu "Zināmo vielu apkopojums". Lai atvieglotu tā izmantošanu, tajā ir trīs indeksi: - indekss, kas satur ar CAS reģistrācijas numuriem identificētu vielu nomenklatūru – EINECS kods, - alfabētisks indekss, kas satur ar CAS reģistrācijas numuriem identificētu vielu nomenklatūru – EINECS kods, - darba dokumentā uzskaitīto vielu molekulformulu indekss. Vielas, kas minētas darba dokumentā, bet nav uzskaitītas ECOIN pamatsarakstā, neiekļauj EINECS sarakstā, ja tās nav deklarētas. - Komisija sadarbībā ar visām dalībvalstīm un visās oficiālajās valodās sagatavo arī paskaidrojošu dokumentu ar virsrakstu "Ziņu sniegšana EINECS sarakstam". - Pēc visu iepriekš minēto dokumentu nosūtīšanas dalībvalstīm Komisija publicē ECOIN pamatsarakstu Eiropas Kopienu Oficiālajā Vēstnesī kā sarakstu, kur norāda ECOIN numuru/CAS reģistrācijas numuru. Otrais posms - Deklarācijas par attiecīgajām vielām, kas Kopienas tirgū pieejamas kā tādas vai preparātu sastāvā, bet kas nav uzskaitītas ECOIN pamatsarakstā, var sagatavot ražotājs vai kāda cita persona, kas ir Kopienas pastāvīgā iedzīvotāja un kas šo/šīs vielu(-as) laidusi tirgū, še turpmāk saukta "deklarētāja persona". - Šīs deklarācijas jānosūta pēc attiecīgajām valsts adresēm, kas minētas 3. pantā. - Vielas var deklarēt tikai, izmantojot attiecīgas veidlapas, kas ir pieejamas pēc tām pašām adresēm. Deklarētājām personām minētās deklarācijas ir jānosūta pēc tām pašām adresēm vēlākais deviņus mēnešus pēc ECOIN pamatsaraksta publicēšanas Eiropas Kopienu Oficiālajā Vēstnesī. - Noteikumi, kas jāievēro deklarāciju sagatavošanā, un veidlapu faksimili ir šā pielikuma II iedaļā. - Atbilstīgo daļu deklarācijas veidlapās, ko aizpildījusi deklarētāja persona, dalībvalstis nosūta uz Komisijas kontaktpunktu iespējami drīz un ne vēlāk par 30 dienām pēc to saņemšanas. - Komisijas kontaktpunkts nevar pieņemt nevienu deklarācijas veidlapu pēc 12 mēnešiem no ECOIN pamatsaraksta publicēšanas Eiropas Kopienu Oficiālajā Vēstnesī. Trešais posms - Komisija sagatavo EINECS sarakstu no ECOIN pamatsaraksta, tam pievienojot vielas, kas deklarētas dalībvalstīs, kuras būs nodrošinājušas attiecīgo deklarāciju atbilstīgās daļas nosūtīšanu. - Iespējams, ka, izskatot un apstrādājot dažādās vielu deklarēšanas veidlapas, Komisijai ir jānoskaidro daži punkti (piem., kļūdas CAS numuros, kļūdas nomenklatūrā utt.). Tādā gadījumā Komisija nosūta rakstisku informācijas pieprasījumu dalībvalstij, kas to 15 dienu laikā nodod deklarētājai personai. - Deklarētājai personai uz dalībvalsts nosūtīto pieprasījumu rakstiski jāatbild 45 dienu laikā. Šo atbildi 15 dienu laikā nosūta Komisijai. - Ja atbilde nav saņemta 90 dienu laikā pēc informācijas pieprasījuma, Komisijai ir tiesības pieņemt lēmumu, pamatojoties uz tās rīcībā esošo informāciju pēc apspriešanās ar dalībvalsti. Ja ir izraudzīts viens vai vairāki kontaktpunkti, tie veic iepriekš minētos uzdevumus dalībvalsts labā. Ceturtais posms EINECS sarakstu publicē Eiropas Kopienu Oficiālajā Vēstnesī. II. DEKLARĀCIJU SAGATAVOŠANAS NOTEIKUMI 1. Deklarēt var jebkuru vielu, kas atbilst definējumam šā lēmuma 4. pantā un vienam no turpmāk minētajiem kritērijiem: a) vielai jābūt laistai tirgū patiesi komerciāliem nolūkiem laikā starp 1971. gada 1. janvāri un 1981. gada 18. septembri ieskaitot; b) viela ir monomērs, no kura ražoti polimēri, polikondensāti un poliadukti, kas ir bijuši tirgū laikā starp 1971. gada 1. janvāri un 1981. gada 18. septembri ieskaitot. 2. Jebkura viela, kas atbilst vienam no turpmāk uzskaitītajiem kritērijiem, nav jādeklarē: a) jebkura viela, kas tirgū laista vienīgi zinātniskās izpētes, attīstības un/vai analītiskiem nolūkiem laikā starp 1971. gada 1. janvāri un 1981. gada 18. septembri ieskaitot; b) jebkurš ar nodomu gatavots maisījums; c) jebkuri piemaisījumi, kam kā tādiem nav komercvērtības; d) jebkurš polimērs, polikondensāts vai poliadukts. 3. Deklarācijas sagatavošana: a) lai deklarētu vielu, kas nav iekļauta ECOIN pamatsarakstā, bet ir darba dokumentā "zināmo vielu apkopojums", deklarētājai personai jāizmanto A veidlapa (kuras faksimils ir sniegts turpmāk) un pienācīgi aizpildīta un parakstīta tā jānosūta pēc valsts adreses(-ēm); b) lai deklarētu vielu, kas nav iekļauta ne ECOIN pamatsarakstā, ne darba dokumentā "Zināmo vielu apkopojums", bet kurai ir zināms Chemical Abstract Service (CAS) reģistrācijas numurs, deklarētājai personai jāizmanto B veidlapa (kuras faksimils ir sniegts turpmāk) un pienācīgi aizpildīta un parakstīta tā jānosūta pēc valsts adreses(-ēm); c) lai deklarētu vielu, kas nav iekļauta ne ECOIN pamatsarakstā, ne darba dokumentā "Pazīstamo vielu apkopojums" un kurai nav zināms Chemical Abstract Service (CAS) reģistrācijas numurs, deklarētājai personai jāizmanto C veidlapa (kuras faksimils ir sniegts turpmāk) un pienācīgi aizpildīta un parakstīta tā jānosūta pēc valsts adreses(-ēm). Aizpildot C veidlapu, deklarētājai personai ķīmiskā viela ir jāapraksta iespējami sīkāk, ievērojot visas instrukcijas, kas ir dokumentā "Ziņu sniegšana EINECS sarakstam". Turpmāki norādījumi par deklarāciju gatavošanu ir sniegti dokumentā "Ziņu sniegšana EINECS sarakstam". +++++ TIFF +++++ +++++ TIFF +++++ +++++ TIFF +++++ --------------------------------------------------